als_Latn dik_Latn sag_Latn
Sipas lejeve të dhëna për ndërtim, vlera e paraparë e objekteve paraqet 3.302.972.000 denarë, për 29,4 për qind më shumë në krahasim me tetorin e vitit të kaluar.
Janë dhënë leje për ndërtim për 169 objekte të ndërtimit të lartë (70,1 për qind), 26 (10,8 për qind) të ndërtimit të ulët dhe 46 (19,1 për qind) për objekte për rikonstruim.
Nga gjithsejt 241 objekte, 176 (73 për qind) si investues lajmërohen persona fizik, ndërsa për 65 objekte (27 për qind) investues janë subjektet afariste.
Më së shumti leje për ndërtim, 69, janë dhënë në rajonin e Shkupit, në komunat Ilinden, Karposh dhe Qendër, pas çka vijon rajoni i Pollogut me 59 leje, më së shumti në Tearcë, Bërvenicë, Zhelinë dhe Tetovë. Në rajonin lindor ka 30 leje ndërtimi, në Jugperëndim 23, në rajonin juglindor dhe të Pellagonisë nga 29. Më së paku leje, në muajin tetor janë dhënë në rajonin e Vardarit, gjithsejt 11, përkatësisht nga tre në Veles, Kavadar dhe Negotinë dhe 2 në Sveti Nikolë.
Në periudhën raportuese është paraparë ndërtimi i 485 banesave me sipërfaqe të përgjithshme shfrytëzuese prej 39.498 metrave katrorë. Më së shumti banesa, 294, sipas lejeve, është paraparë të ndërtohen në rajonin e Shkupit, në komunat Aerodrom (185), Karposh (74), Ilinden (13)... Në rajonin jugperëndimor është paraprë ndërtimi i 74 banesave, 52 në rajonin e Pollogut, 20 në rajonin lindor.
als_Latn als_Latn als_Latn als_Latn als_Latn